Diari Oficial de la Generalitat Valenciana


Sumari del DOGV 3952, del 05-03-2001 (2001/1620)

ORDRE de 15 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura de quatre finques rústiques, situades en el Parc Natural de la Marjal Pego– Oliva, del terme municipal de Pego (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1620


Data del document
:   15-02-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Pego
    * propietat immobiliària

ORDRE de 15 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura de quatre finques rústiques, situades en el Parc Natural de la Marjal Pego- Oliva, del terme municipal de Pego (Alacant). [2001/X1620]
  
Mitjançant escriptura de compravenda, atorgada davant el notari de València senyor Mariano Arias Llamas , numero 191 del seu protocol, el dia 24 de gener de 2001, la Generalitat Valenciana va adquirir quatre finques rústiques, del terme municipal de Pego (Alacant), i que consta a l'Inventari General de Béns i Drets de la Generalitat Valenciana amb el núm. A01/03/102/0022 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva dins del qual s'ubiquen, els immobles que es descriuen tot seguit i que consten a l'Inventari General de Béns i Drets de la Generalitat Valenciana amb el núm. 01/03/102/0022:
  
1. Rústica: terra de marjal d'arrossar, situada al terme municipal de Pego, partida Costa-rèbia, amb una superfície de 47 àrees i 7 centiàrees. Confronta: nord, Joaquín Vicens; sud, Carmen Antonia Sendra Gracia; est, gola; i oest, María Rosa Sendra Gracia. En tràmit d'inscripció, procedeix de la finca registral número 1.267, inscrita en el Registre de la Propietat de Pego al tom 700, llibre 297, foli 59, inscripció 8a. Forma part de la parcel·la 209 del polígon 5.
  
2. Rústica: terra de marjal d'arrossar, situada al terme municipal de Pego, partida Costa-rèbia, amb una superfície de 9 àrees i 64 centiàrees. Confronta: nord, Paulino Sendra Gracia; sud, José Sendra Oltra; est, gola; i oest, Maria Rosa Sendra Gracia. En tràmit d'inscripció, procedeix de la finca registral número 1.261, inscrita en el Registre de la Propietat de Pego al tom 700, llibre 297, foli 61, inscripció 8a. Forma part de la parcel·la 209 del polígon 5.
  
3. Rústica: terra de marjal d'arrossar, situada al terme municipal de Pego, partida Costa-rèbia, amb una superfície de 15 àrees i 12 centiàrees. Confronta: nord, Antonio Vicente Sendra; sud, José Sendra Oltra; est, Paulino Sendra Gracia; oest, camí. En tràmit d'inscripció, procedeix de la finca registral número 1264, inscrita en el Registre de la Propietat de Pego al tom 700, llibre 297, foli 63, inscripció 7a. Forma part de la parcel·la 209 del polígon 5.
  
4. Rústica: terra de marjal d'arrossar, situada al terme municipal de Pego, partida Costa-rèbia, amb una superfície de 24 àrees i 93 centiàrees. Confronta: nord, riu Salinar; sud, José Ferrandis; est, Paulino Sendra Gracia; oest, Bernardino Almela. En tràmit d'inscripció, procedeix de la finca registral número 2.176, inscrita en el Registre de la Propietat de Pego al tom 75, llibre 27, foli 161, inscripció 9a. Correspon a la parcel·la 101 del polígon 5.
  
Segon
  
Els immobles esmentats queden integrats en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquests, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 15 de febrer de 2001
  
El conseller d'Economia, Hisenda i Ocupació,